
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 717 


13 Ιουνίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Ανάθεση έργου με σύμβαση σε ένα (1) άτομο, Πανεπι¬ 
στημιακής εκπαίδευσης - Ειδικότητας Δασολόγου 1 
Πρακτική άσκηση φοιτητών του Τμήματος Πολιτικών 
Μηχανικών του Πανεπιστημίου Πάτρας και του 
Τμήματος Αρχιτεκτόνων Μηχανικών του Αριστ. 

Παν/μιου Θεσσαλονίκης. 2 

Ρύθμιση της αλιείας των μεγάλων πελαγικών ψαριών 

για το έτος 2002. 3 

Τεχνικός Κανονισμός αποδοχής ποικιλιών κινέζικου 

λάχανου. 4 

Συγκρότηση κλιμακίου ελέγχου νωπών αλιευτικών 
προϊόντων του Νομού Μαγνησίας. 5 


ΑΠΟΦΑΣΕΙ Σ 

Αριθ.6219 (1) 

Ανάθεση έργου με σύμβαση σε ένα (1) άτομο, Πανεπι¬ 
στημιακής εκπαίδευσης - Ειδικότητας Δασολόγου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 6 του Ν. 2527/1997 «Τροποποίηση και 
συμπλήρωση διατάξεων του Ν. 2190/1994 και άλλες δια¬ 
τάξεις» (ΦΕΚ206/Α). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» το οποίο προστέθηκε με το άρθρο 
27 του Ν. 2081/1992 (ΦΕΚ 159 Α') και τροποποιήθηκε με 
το άρθρο 1 παρ. 2α'του Ν.2469/97 (ΦΕΚ38Α 1 ). 

γ) Του άρθρου 22 (παρ 3) του Ν. 2362/1995 «Περί Δη¬ 
μοσίου Λογιστικού, Ελέγχου των Δαπανών του Κράτους» 
(ΦΕΚ247/Α). 

δ) Του Π.Δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων του» (ΦΕΚ 201 /Α). 

2. Την αριθ. ΔΙΠΠ/Φ ΕΓΚΡ 1/327/19580/16.10.2001 από¬ 
φαση της Επιτροπής του άρθρου 2 παρ. 1 της αριθ. 55/98 
ΠΥΣ (αρθ.1 παρ.51 Ν. 2412/1996). 


3. Την αριθ. 530/20-8-2001 γνωμοδότηση του Β'τμήμα¬ 
τος Διακοπών του Νομικού Συμβουλίου του Κράτους. 

4. Την αριθ. 1100383/1330/Α0006/31.10.2001 (ΦΕΚ 
1485 Β') κοινή απόφαση του Πρωθυπουργού και Υπουρ¬ 
γού Οικονομικών «Καθορισμός αρμοδιοτήτων Υφυπουρ¬ 
γών Οικονομικών». 

5. Την αριθ. ΔΙΔΚ/Φ. 1/2/22875/31.10.2001 (ΦΕΚ 1480Β') 
κοινή απόφαση του Πρωθυπουργού και του Υπουργού 
Εσωτερικών Δ/σιας Δ/σης και Αποκέντρωσης, «Ανάθεση 
αρμοδιοτήτων στους Υφυπουργούς Εσωτερικών, Δ/σιας 
Δ/σης και Αποκέντρωσης». 

6. Το γεγονός ότι από τις προτεινόμενες διατάξεις προ- 
καλείται σε βάρος του κρατικού προϋπολογισμού, δαπά¬ 
νη ύψους 23480 ΕΥΡΩ για το τρέχον έτος. 

Η ανωτέρω δαπάνη θα καλυφθεί από τις πιστώσεις του 
προϋπολογισμού του Υπουργείου Εσωτερικών, Δημό¬ 
σιας Διοίκησης και Αποκέντρωσης (Ειδικός Φορέας 07- 
640 «Γενική Γραμματεία Πολιτικής Προστασίας» ΚΑΕ 
871), αποφασίζουμε: 

1. Αναθέτουμε έργο με σύμβαση μίσθωσης, σύμφωνα 
με τις ανωτέρω διατάξεις και το άρθρο 681 ΚΕ του Αστι¬ 
κού Κώδικα, σε ένα (1) άτομο, Πανεπιστημιακής εκπαί¬ 
δευσης- Ειδικότητας Δασολόγου. 

2. Το έργο που ανατίθεται στο άτομο αυτό είναι: 

• Η συλλογή και ανάλυση των μετεωρολογικών δεδο¬ 
μένων και προβλέψεων σε ημερήσια βάση, από διάφορες 
πηγές, 

• Η συλλογή παρατηρήσεων και μετρήσεων που αφο¬ 
ρούν την κατάσταση της δασικής καύσιμης ύλης, 

• Η παρακολούθηση της εξέλιξης των δασικών πυρκα¬ 
γιών στη χώρα σε συνεργασία με το Συντονιστικό Κέντρο 
του Πυροσβεστικού Σώματος (ΣΕΚΥΠΣ), 

• Η ανάλυση των ανωτέρω και την πρόγνωση του κιν¬ 
δύνου πυρκαγιάς (σε κλίμακα 1-5) σε επίπεδο δασαρχεί¬ 
ου για το σύνολο της χώρας, 

• Η προετοιμασία Χάρτη Πρόγνωσης Κινδύνου Πυρκα¬ 
γιάς για την επόμενη ημέρα, σε μέγεθος σελίδας Α4, και 
την αποστολή του με ΐαχ στο Συντονιστικό Κέντρο της Γ ε¬ 
νικής Γραμματείας Πολιτικής Προστασίας και στο ΣΕ¬ 
ΚΥΠΣ, μέχρι τις 14:00 καθημερινά, για την έγκαιρη ενημέ¬ 
ρωση και προετοιμασία των υπηρεσιών του Πυροσβεστι¬ 
κού Σώματος αλλά και των υπολοίπων φορέων. 

Η έκδοση εξειδικευμένων προειδοποιητικών δελτίων 
όταν υπάρχει ανάγκη (ιδιαίτερες συνθήκες κινδύνου, το¬ 
πικές προγνώσεις σε περιπτώσεις μεγάλων πυρκαγιών 
κλπ), όσο συχνά απαιτηθεί από την κρισιμότητα του προ¬ 
βλήματος και την ύπαρξη νέων δεδομένων. 

3. Το έργο αυτό θα πρέπει να ολοκληρωθεί μέσα σε δώ¬ 
δεκα (12) μήνες. 

4. Τόπος εκτέλεσης του έργου ορίζεται η Γενική Γραμ- 
ματεία Πολιτικής Προστασίας. 

5. Το έργο αυτό, όπως περιγράφεται αναλυτικά στην 
παράγραφο 2, είναι απαραίτητο να συντελεστεί, για τη 
δημιουργία ενός μόνιμου, αντικειμενικού, επιστημονικά 
τεκμηριωμένου συστήματος εκτίμησης κινδύνου πυρκα¬ 
γιάς για τη χώρα, που να μην στηρίζεται στην ύπαρξη και 
τις προσπάθειες ενός εξειδικευμένου ατόμου. Γιατο σκο¬ 
πό αυτό θεωρείται απαραίτητη η έναρξη συλλογής και 
ανάλυσης επιστημονικών δεδομένων από την παρούσα 
αντιπυρική περίοδο που θα διευκολύνουν την εκπόνηση 
ενός τέτοιου συστήματος στο εγγύς μέλλον. Το έργο αυ¬ 
τό συνίσταται από δύο μέρη: 

• Εκτίμηση της επιτυχίας της πρόγνωσης κινδύνου 
πυρκαγιάς, ώστε να προκύψουν στοιχεία για αδυναμίες, 
τοπικές ιδιαιτερότητες και τυχόν ανάγκη προσαρμογών. 

• Εκτίμηση της επίδρασης των καιρικών παραμέτρων 
στην εκδήλωση πυρκαγιών, ώστε να τεθούν οι βάσεις για 
τη δημιουργία ενός μοντέλου επικινδυνότητας πυρκα¬ 
γιών για τον Ελληνικό χώρο. Ως επικινδυνότητα ορίζεται η 
πιθανότητα εκδήλωσης πυρκαγιάς. 

Η εκτέλεση του έργου θεωρείται αναγκαία για να τε¬ 
θούν οι βάσεις, για την μελλοντική δημιουργία ενός Εθνι¬ 
κού Συστήματος Εκτίμησης Κινδύνου πυρκαγιάς. 

Το αναφερόμενο αντικείμενο έργου δεν καλύπτει πά¬ 
γιες ανάγκες, αλλά συνιστά εξαιρετική έκτακτη ανάγκη 
που θα ολοκληρωθεί σε δεδομένο χρονικό διάστημα, με 
την έννοια ότι δεν θα επαναληφθεί στο μέλλον, αλλά θα 
εξαντληθεί στο προκαθορισμένο χρονικό διάστημα. 

6. Καθορίζουμε τη συνολική αμοιβή του αναδόχου στο 
ποσό των 23.480 ΕΥΡΩ (συμπεριλαμβανομένου του ανα- 
λογούντοςΦ.Π.Α.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΛΑΜΠΡΟΣ Π ΑΠΑΛΗ ΜΑΣ 

ΣΤΑΥΡΟΣ ΜΠΕΝΟΣ 
-♦- 

Αριθ. Φ.5/229/Β3 (2) 

Πρακτική άσκηση φοιτητών του Τμήματος Πολιτικών Μη¬ 
χανικών του Πανεπιστημίου Πάτρας και του Τμήματος 
Αρχιτεκτόνων Μηχανικώντου Αριστ. Παν/μιου Θεσσα¬ 
λονίκης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη τις διατάξεις: 

Ι.Τηςπαραγράφου 1 του άρθρου 12του Ν. 1351/83 «Ει¬ 
σαγωγή σπουδαστών στην Τριτοβάθμια Εκπαίδευση και 
άλλες διατάξεις» (Α' 56). 

2. Του άρθρου 25 του Ν. 1474/84 «Τροποποίηση του 
Ιδρυτικού Νομού του Γεωτεχνικού Επιμελητηρίου Ελλά¬ 
δας και άλλες διατάξεις» (Α' 128). 

3. Της παραγράφου 4 του άρθρου 71 του Ν. 1566/85 
«Δομή και λειτουργία τηςΠρωτοβάθμιας και Δευτερο¬ 
βάθμιας Εκπαίδευσης» (Α'167). 

4. Της παραγράφου 8 του άρθρου 7του Ν. 2158/93 «Εκ¬ 
συγχρονισμός του Ιδρύματος Κρατικών Υποτροφιών και 
άλλες διατάξεις» (ΑΊ09). 


5. Του άρθρου 29 ατού Ν. 1558/85 «Έλεγχοςτων δαπα¬ 
νών, που προκαλούν οι κανονιστικές διοικητικές πράξεις» 
(Α' 137), όπως προστέθηκε με το άρθρο 27 του Ν. 2081 /92 
(ΑΊ54) και τροποποιήθηκε με την παράγραφο 2α του άρ¬ 
θρου 1 του Ν. 2469/97. 

6. Του άρθρου 11 του Ν. 2327/95 «ΕθνικόΣυμβούλιο Παι¬ 
δείας, ρυθμίσεις θεμάτων έρευνας παιδείας και μετεκπαί¬ 
δευσης εκπαιδευτικών και άλλες διατάξεις» (Α'210). 

7. Της παραγράφου 7του άρθρου 22 του Ν. 2362/95 (Α' 
247) «Περί Δημοσίου Λογιστικού ελέγχου των δαπανών 
του Κράτους και άλλες διατάξεις». 

8. Της αριθ. 27786/305/87 Υπουργικής απόφασης «Κα¬ 
θορισμός της κατά μήνα αποζημίωσης των φοιτητών Πα¬ 
νεπιστημίων, που πραγματοποιούν πρακτική άσκηση στο 
επάγγελμα» (Β'213). 

9. Την αριθ. 1100383/1330/Α0006/31.10.2001 απόφαση 
του Πρωθυπουργού και Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (Β'571). 

10. Τα αριθ. 2275/9.7.2001 έγγραφο του Παν/μιου Πά¬ 
τρας και το από 12.7.2001 έγγραφο του Αριστοτελείου 
Πανεπιστημίου Θεσσαλονίκης. 

11. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους εκατόν είκοσι χιλιάδων 
(120.000) δραχμών ή τριακοσίων πενήντα δυο ευρώ και 
δέκα έξι λεπτών (352,16 ευρώ), η οποία θα καλυφθεί από- 
τις πιστώσεις του Προϋπολογισμού οικονομικού έτους 
2002 της Νομαρχιακής Αυτοδιοίκησης Ιωαννίνων Κ.Α. 
0265. 

12. Τις διατάξεις του αρ. 40 του Ν. 849/1978 (Α‘232), 
όπως συμπληρώθηκαν με το άρθρο 2 του Ν. 2129/1993 
(Α'57), αποφασίζουμε: 

Α. Ορίζουμε σε δύο (2) τους φοιτητές οι οποίοι θα πραγ¬ 
ματοποιήσουν πρακτική άσκηση στην Νομαρχιακή Αυτο¬ 
διοίκηση Ιωαννίνων ως εξής, για το έτος 2001. 

1. Ένας φοιτητής του 6ου εξαμήνου σπουδών του τμή¬ 
ματος Πολιτικών Μηχανικώντου Παν/μίου Πάτρας, 

2. Μία φοιτήτρια του 5ου εξαμήνου σπουδών του Τμή¬ 
ματος Αρχιτεκτόνων Μηχανικών του Αριστ. Παν/μίου 
Θεσσαλονίκης. 

Β'. Ο χρόνος της πρακτικής άσκησης ορίζεται σε ένα (1) 
μήνα για τον κάθε φοιτητή, η δε αποζημίωση ορίζεται σε 
εξήντα χιλιάδες (60.000) δραχμές ή εκατόν εβδομήντα έξι 
ευρώ και οκτώ λεπτά (176,08 ευρώ) μηνιαίως ανά φοιτητή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 2002 

ΟΙ ΥΠΟΥΡΓΟΙ 

ΥΦ. ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 
-♦- 

Αριθ. 175684/165655 (3) 

Ρύθμιση της αλιείας των μεγάλων πελαγικών 
ψαριών για το έτος 2002. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του Ν. 1558/85 Κυβέρνηση και Κυβερνητικά Οργανα 
(ΦΕΚ 137/τ.Α') όπως τροποποιήθηκε μεταγενέστερα και 
ισχύει σήμερα. 

β. Του Β.Δ 666/66 και ειδικότερα τα άρθρα 1,3, 7 και 14 
περί αδειών αλιευτικών σκαφών (ΦΕΚ 160/τ.Α'). 

γ. Του Ν. 2332/95 «Μητρώο Αγροτών και Αγροτικών εκ¬ 
μεταλλεύσεων και άλλες διατάξεις» (ΦΕΚ 181/τ.Α') και ει¬ 
δικότερα το άρθρο 8 παράγ. 2. 

δ. Του άρθρου 48του Ν. 2538/97 «Τροποποίησητης κεί¬ 
μενης νομοθεσίας για τα Γεωργικά και Κτηνιατρικά...» 
(ΦΕΚ 242/τ.Α'). 

ε. Του άρθρου 9 παράγ. 2 του Ν. 2732/99 «Διεπαγγελ- 
ματικές οργανώσεις και ρύθμιση θεμάτων αρμοδιότητας 
Υπουργείου Γεωργίας» (ΦΕΚ 154/τ.Α'). 

στ. Του άρθρου μόνου του Π.Δ 87/87 «Προστασία του 
ψαριού του είδους Ξιφίας (ΧίρΙιίαερΙαάίυε)» (ΦΕΚ49/τ.Α'). 

ζ. Του Π.Δ 1095/77 «περί απαγορεύσεωςτης αλιείας δι’ 
υποβρυχίου φωτός» (ΦΕΚ356/τ.Α'). 

η. Του Καν. (ΕΚ) 1626/94του Συμβουλίου (Ε.171/6.7.94) 
για τη θέσπιση ορισμένων τεχνικών μέτρων διατήρησης 
των αλιευτικών πόρων στη Μεσόγειο, όπως τροποποιή¬ 
θηκε μεταγενέστερα και ισχύει. 

θ. Του Καν. (ΕΚ) 858/94 του Συμβουλίου (Ε. 99/19.4.94) 
για τη θέσπιση καθεστώτος στατιστικής καταγραφής του 
ερυθρούτόννου στη Κοινότητα, όπωςτροποποιήθηκε και 
ισχύει. 

ι. Του Καν. (ΕΚ) 1627/94 του Συμβουλίου (Ε. 171/6.7.94) 
για την θέσπιση των γενικών διατάξεων για τις ειδικές 
άδειες αλιείας. 

ια. Του Καν. (ΕΚ) 2555/2001 του Συμβουλίου περί καθο¬ 
ρισμού για το 2002, για ορισμένα αποθέματα ιχθύων, των 
αλιευτικών δυνατοτήτων και των συναφών όρων...» (Ε. 
347/31.12.2001). 

ιβ. Του Καν. (ΕΚ) 2737/99 της Επιτροπής «για την τρο¬ 
ποποίηση του Καν. (ΕΟΚ) 2807/83 για τον καθορισμό των 
ειδικών λεπτομερειών που αφορούν την καταγραφή πλη¬ 
ροφοριών σχετικά μετά αλιεύματατων κρατών μελών» (Ε. 
328/22.12.99). 

2. Τις διατάξεις του Π.Δ. 30/1996 Κωδικοποίηση σε ενι¬ 
αίο κείμενο νόμου με τίτλο «Κώδικας Νομαρχιακής Αυτο¬ 
διοίκησης» των ισχυουσών διατάξεων για τη Νομαρχιακή 
Αυτοδιοίκηση (ΦΕΚ21/τ.Α'). 

3. Την ανάγκη ορθολογικής εκμετάλλευσης των αποθε¬ 
μάτων των θαλάσσιων οργανισμών, ιδιαίτερα των μεγά¬ 
λων πελαγικών ειδών. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Π ροϋπολογισμού. 

5. Τη γνωμοδότηση με αριθμό 219/2002 του Συμβου¬ 
λίου Αλιείας, αποφασίζουμε: 

1. Η αλιεία των μεγάλων πελαγικών ψαριών ήτοι ερυ¬ 
θρού τόννου (ΤΙιυηπυε Ιόγηπυε), μακρόπτερου τόννου 
(τοννάκι, Τίιυηηυε αίαΐυηρα) και ξιφία (Χίρίιίαε ρΐαάίυε), 
που διενεργείται από σκάφη ελληνικής σημαίας στη Με¬ 
σόγειο και τον Ατλαντικό κατά τη διάρκεια του αλιευτικού 
έτους 2002, διέπεται από τις ακόλουθες διατάξεις: 

α. Οι αρμόδιες Υπηρεσίες Αλιείαςτων Νομαρχιακών Αυ¬ 
τοδιοικήσεων, μετά από σχετική αίτηση του ενδιαφερο¬ 
μένου πλοιοκτήτη ή πλοιάρχου του επαγγελματικού αλι¬ 
ευτικού σκάφους, χορηγούν στο σκάφος πρόσθετη άδεια 
αλιείας μεγάλων πελαγικών ψαριών, κατονομαζόμενων 
ειδών, σύμφωνα με το Υπόδειγμα 1 του Παραρτήματος, η 
οποία εφεξής καλείται «Ειδική Άδεια». 

β. Η Ειδική Άδεια έχει ισχύ μέχρι τις 31.1.2003, εκτός 
εάν παύσει να ισχύει ή ανακληθεί σύμφωνα με τις διατά¬ 
ξεις των περιπτώσεων (ιδ) ή (ιε) της παρούσας παραγρά¬ 
φου. Αντίγραφο της Ειδικής Άδειας διαβιβάζεται από τη 
Νομαρχιακή Υπηρεσία Αλιείας που την έχει εκδόσει, στη 
Δ/νση Θαλάσσιας Αλιείας του Υπ. Γεωργίας και στην οι¬ 


κεία Λιμενική Αρχή, η οποία και καταχωρίζει τα στοιχεία 
αυτής στην άδεια επαγγελματικής αλιείας του σκάφους. 

γ. Η Ειδική Άδεια χορηγείται σε επαγγελματικά σκάφη 
που είναι εφοδιασμένα με άδεια αλιείας για δίχτυα, αγκι¬ 
στρωτά εργαλεία (παραγάδια, συρτή, καθετή κλπ) ή κυ¬ 
κλικά δίχτυα (γριγρί). Στα εφοδιαζόμενα με Ειδική Άδεια 
επαγγελματικά αλιευτικά σκάφη, δεν μπορεί να χορηγη¬ 
θεί, ειδικά για την αλιεία των ανωτέρω ειδών μεγάλων πε- 
λαγικών ψαριών, άδεια για εργαλεία τα οποία δεν αναγρά¬ 
φονται στην επαγγελματική άδεια αλιείας του σκάφους. 

δ. Τα εγκεκριμένα αλιευτικά εργαλεία θα χρησιμοποι¬ 
ούνται τηρουμένων των διατάξεων της περίπτωσης (θ) 
της παρούσας παραγράφου. 

ε. Επιτρέπεται η χορήγηση Ειδικής Άδειας σε ”μικτά” 
αλιευτικά σκάφη (μηχανότρατα και γριγρί) για κυκλικά δί¬ 
χτυα, απαγορεύεται όμως η χορήγηση Ειδικής Άδειας σε 
σκάφη που είναι εφοδιασμένα ταυτόχρονα με άδεια μη¬ 
χανότρατας και διχτυών-παραγαδιών. 

στ. Ειδικότερα, για τη διενέργεια αλιείας ερυθρού τόν¬ 
νου, η Ειδική Άδεια χορηγείται μόνο σε 

• σκάφη που είχαν εφοδιασθεί με ανάλογη άδεια κατά 
τη διάρκεια μιας τουλάχιστον των αλιευτικών περιόδων 
1999, 2000 ή 2001 και είχαν υποβληθεί στις αρμόδιες αρ¬ 
χές από τον πλοιοκτήτη ή τον κυβερνήτη του σκάφους 
«Δηλώσεις εκφόρτωσης/μεταφόρτωσης». 

• σκάφη ολικού μήκους μεγαλύτερου ή ίσου των 12 μ., 
στα οποία χορηγήθηκε μετά την 1.1.2001 νέα επαγγελμα¬ 
τική άδεια αλιείας στα πλαίσια των παραγράφων (α), (β) 
και (δ) του άρθρου 1 του Π.Δ 261/91, 

τηρουμένων των διατάξεων των περιπτώσεων (γ), (δ) 
και (ε) της παρούσας παραγράφου. 

ζ. Επιτρέπεται η χορήγηση ειδικής άδειας αλιείας κατ’ 
εξαίρεση των περιορισμών της περίπτωσης (στ) της πα¬ 
ρούσας παραγράφου, σε αλιευτικά σκάφη των οποίων οι 
ιδιοκτήτες τα αντικαθιστούν με άλλα, τα οποία ήταν εφο¬ 
διασμένα με ειδική άδεια αλιείας ερυθρού τόννου κατά 
την προηγούμενη τριετία. 

η. Κατά τη διάρκεια ισχύος της ειδικής άδειας δεν ανα¬ 
στέλλεται η ισχύς της επαγγελματικής άδειας αλιείας 
σκάφους για την αλιεία των λοιπών ειδών. 

θ. Η χορήγηση της «Ειδικής Άδειας» με τους περιεχό- 
μενους όρους δεν αναιρεί άλλες διατάξεις που ρυθμίζουν 
τεχνικά μέτρα αλιείας των ως άνω ειδών. 

ι. Ο πλοίαρχος κάθε αλιευτικού σκάφους που έχει εφο- 
διασθεί με την Ειδική Άδεια υποχρεούται να συμπληρώνει 
και να υπογράφει μετά από κάθε αλιευτικό ταξίδι το «Ημε¬ 
ρολόγιο αλιευτικού σκάφους - Δήλωση εκφόρτωσης/με¬ 
ταφόρτωσης», όπως το συνημμένο Υπόδειγμα 2 του 
Παραρτήματος. Το βάρος των ποσοτήτων του ερυθρού 
τόννου πρέπει να σημειώνεται για ένα-ένα ψάρι χωριστά, 
ενώ για τα λοιπά είδη είναι αρκετή η συνολική παραγωγή 
και ο συνολικός αριθμός ψαριών κάθε αλιευτικού ταξιδιού 
για κάθε σκάφος. 

ια. Μετά από κάθε αλιευτικό ταξίδι, ο πλοίαρχος ή εκ¬ 
πρόσωπός του υποχρεούται να υποβάλλει το έντυπο 
«Ημερολόγιο αλιευτικού σκάφους - Δήλωση εκφόρτω¬ 
σης/μεταφόρτωσης» στην αρμόδια Λιμενική Αρχή του λι¬ 
μένα εκφόρτωσης. Η Λιμενική Αρχή διαβιβάζει τη δήλωση 
εκφόρτωσης στη Δ/νση Αλιευτικών Εφαρμογών του 
Υπουργείου Γεωργίας, ενώ τηρεί ενήμερη την αρμόδια 
Νομαρχιακή Υπηρεσία Αλιείας για το περιεχόμενο των 
δηλώσεων εκφόρτωσης. 

ιβ. Η υποχρέωση υποβολής από τον πλοίαρχο της δή¬ 
λωσης εκφόρτωσης δεν απαλλάσσει τους εξαγωγείς από 
την υποχρέωση συμπλήρωσης του Στατιστικού Δελτίου 
για τις εξαγωγές, σύμφωνα με τους κανονισμούς (ΕΚ) 

858/94 και (ΕΚ) 1446/99 του Συμβουλίου περί «Στατιστι¬ 
κής καταγραφής του ερυθρού τόννου στην Κοινότητα». 
Οι υπ’ αριθ. 267358/8.5.98 και 295602/2.11.99 εγκύκλιοι 
παραμένουν σε ισχύ. 

ιγ. Σε περίπτωση εκφόρτωσης του αλιεύματος σε λιμέ¬ 
να Κοινοτικής ή Τρίτης χώρας, ο πλοίαρχος οφείλει να 
συμμορφώνεται με τις διατάξεις της εν λόγω χώρας και 
να αποστείλει αμέσως με τηλεομοιοτυπία (ΐαχ) συμπλη¬ 
ρωμένο το έντυπο «Ημερολόγιο αλιευτικού σκάφους - Δή¬ 
λωση εκφόρτωσης/μεταφόρτωσης», στη Δ/νση Αλιευτι¬ 
κών Εφαρμογών του Υπουργείου Γεωργίας. 

ιδ. Οι εκδοθείσες Ειδικές Άδειες παύουν αυτοδικαίως 
να ισχύουν για την αλιεία του ερυθρού τόννου ύστερα 
από σχετική εντολή του Υπουργείου Γεωργίας εάν διαπι¬ 
στωθεί εξάντληση της επιτρεπόμενης ποσόστωσης πριν 
την 31.12.2002, ενώ δύνανται να αξιοποιούνται για τα δύο 
άλλα είδη, τηρουμένων τυχόν άλλων περιοριστικών δια¬ 
τάξεων, όπως διευκρινίζεται στην περίπτωση (θ) της πα¬ 
ρούσας παραγράφου. 

ιε. Η μη συμμόρφωση με τους όρους και προϋποθέσεις 
της παρούσας, συνεπάγεται άμεση ανάκληση της χορη- 
γηθείσας Ειδικής Άδειας Αλιείας. 

ιστ. Η τήρηση συγκέντρωσης των δεδομένων του Υπο¬ 
δείγματος 2 του Παραρτήματος σύμφωνα με τα προβλε- 
πόμενα στην παρούσα ισχύει και για σκάφη ξένης σημαί¬ 
ας που εκφορτώνουν σε ελληνικούς λιμένες. 

2. Προσαρτάται και αποτελεί αναπόσπαστο μέρος της 
παρούσας απόφασης το πιο κάτω Παράρτημα. 

3. Η παρούσα απόφαση ισχύει μέχρι 31 Ιανουάριου 
2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μάίου 2002 

Ο ΥΠΟΥΡΓΟΣ 

Γ. ΔΡΥΣ 


ΠΑΡΑΡΤΗΜΑ 

ΥΠΟΔΕΙΓΜΑ 1 
ΑΠΟΦΑΣΗ 

Ειδική Άδεια Αλιείας μεγάλων πελαγικών ψαριών. 

Ο ΝΟΜΑΡΧΗΣ 

Έχοντας υπόψη: 

1. Τις διατάξεις: 

α. Του Β.Δ. 666/66 περί αδειών αλιευτικών σκαφών 
(ΦΕΚ 160/τ.Α'). 

β. Του Π.Δ 332/1983 (ΦΕΚ 119/τ.Α') περί μεταβίβασης 
αρμοδιοτήτων του Υπουργού Γ εωργίας στους Νομάρχες 

γ. Του Π.Δ. 30/1996 Κωδικοποίηση σε ενιαίο κείμενο νό¬ 
μου με τίτλο «Κώδικας Νομαρχιακής Αυτοδιοίκησης» των 
ισχυουσών διατάξεων για τη Νομαρχιακή Αυτοδιοίκηση 
(ΦΕΚ21/τ.Α'). 

2. Τον Καν. (ΕΚ) 2555/2001 του Συμβουλίου περί καθο¬ 
ρισμού για το 2002, για ορισμένα αποθέματα ιχθύων, των 


αλιευτικών δυνατοτήτων και των συναφών όρων...» (Ε. 
347/31.12.2001). 

3. Την υπ’ αριθ. 175684/165655/23.5.2002 Απόφαση του 
Υπουργού Γεωργίας με θέμα «Ρύθμιση της αλιείας των 
μεγάλων πελαγικών ψαριών για το έτος 2002», αποφασί¬ 
ζουμε: 

1. Χορηγούμε στο επαγγελματικό αλιευτικό σκάφος 

.(όνομα σκάφους) μεΑΜΑΣ.και. 

.(λιμάνι και αριθμός νηολόγησης) που ανήκει στον... 

.(όνομα πλοιοκτήτη) Ειδική Άδεια Αλι¬ 
είας μεγάλων πελαγικών ψαριών για την αλιεία των ειδών: 
.με τα αλιευτικά εργαλεία. 

2. Με ευθύνη του πλοιοκτήτη ή του πλοιάρχου, καταχω- 
ρούνται τα στοιχεία της Ειδικής Άδειας αλιείας, στην 
άδεια αλιείας επαγγελματικού σκάφους από την οικεία Λι¬ 
μενική Αρχή. 

3. Η χρονική διάρκεια ισχύος της άδειας δεν δύναται να 
υπερβαίνει την 31 Ιανουάριου 2003. Παύει δε να ισχύει 
άμεσα, και μόνο για την αλιεία του ερυθρού τόννου, μετά 
τη διαπίστωση της εξάντλησης της συνολικά επιτρεπόμε¬ 
νης εξαλιεύσιμης ποσότητας. Η Ειδική Άδεια αλιείας δύ- 
ναται να αξιοποιείται για τα λοιπά δύο είδη μέχρι την πιο 
πάνω ημερομηνία. 

4. Κατά τη διάρκεια ισχύος της Ειδικής Άδειας αλιείας 
δεν αναστέλλεται η επαγγελματική άδεια αλιείας σκά¬ 
φους για την αλιεία των λοιπών ειδών, τηρουμένων όλων 
των λοιπών γενικών ή ειδικών διατάξεων ρύθμισης της 
αλιείας. 

5. Ο πλοίαρχος του σκάφους υποχρεούται: 

α. Να συμπληρώνει και να υπογράφει μετά από κάθε 
αλιευτικό ταξίδι «Δήλωση εκφόρτωσης/μεταφόρτωσης 
μεγάλων πελαγικών ψαριών» σύμφωνα με το επισυναπτό- 
μενο Υπόδειγμα 2. 

β. Να συμπληρώνει το βάρος του ερυθρού τόννου για 
κάθε ψάρι χωριστά, ενώ για τα υπόλοιπα είδη αρκεί να συ¬ 
μπληρώνει τη συνολική παραγωγή (αριθμός ψαριών και 
συνολικό βάρος) κάθε αλιευτικού ταξιδιού. 

γ. Να υποβάλλει ο ίδιος ή εκπρόσωπόςτου την ή τις «Δη¬ 
λώσεις εκφόρτωσης/μεταφόρτωσης» αμέσως μετά το 
αλιευτικό ταξίδι στην αρμόδια Λιμενική Αρχή του λιμένα 
εκφόρτωσης. 

δ. Σε περίπτωση εκφόρτωσης του αλιεύματος σε Κοι¬ 
νοτική ή Τρίτη χώρα, να συμμορφώνεται με τις διατάξεις 
της εν λόγω χώρας και να αποστέλλει αμέσως με ίαχ τη 
«Δήλωση εκφόρτωσης/μεταφόρτωσης» στη Δ/νση Αλιευ¬ 
τικών Εφαρμογών του Υπ. Γεωργίας. 

ε. Να εφαρμόζει απαρέγκλιτα όλες τις οδηγίες και να 
συνεργάζεται με τις αρμόδιες Νομαρχιακές Υπηρεσίες 
(Νομαρχιακή Υπηρεσία Αλιείας και Λιμενικές Αρχές), πα¬ 
ρέχοντας κάθε στοιχείο πουν θα του ζητηθεί σχετικό με 
την αλιεία των πιο πάνω ειδών. 

6. Η μη συμμόρφωση με τις διατάξεις της παρούσας, 
συνεπάγεται άμεση ανάκληση της χορηγηθείσας Ειδικής 
Άδειας Αλιείας. 

Ο Νομάρχης 










1. ΑΜΑΣ. (Εσωτερικός αριθμός μητρώου στόλου) _ 2. Έτος:. . 3. Αριθ. ταξιδιού 

Ο υπογεγραμμένος πιστοποιώ ότι τα ανωτέρω στοιχεία είναι πλήρη, αληθή και ακριβή Ημερομηνία : Υπογραφή : 

Αριθ. 260030 (4) 

Τεχνικός Κανονισμός αποδοχής ποικιλιών 
κινέζικου λάχανου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Τηςπαρ. 3 του άρθρου 6 του Ν. 1564/1985 «Οργάνω¬ 
ση παραγωγής και εμπορίας του πολλαπλασιαστικού υλι¬ 
κού φυτικών ειδών» (Α 164). 

β) Του άρθρου 29Α του Ν.1558/1985 «Κυβέρνηση και 
κυβερνητικά όργανα» (Α 137), που προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση διατάξεων του Ν. 1712/1987 
για τον εκσυγχρονισμό των επαγγελματικών οργανώσε¬ 
ων των εμπόρων, βιοτεχνών και λοιπών επαγγελματιών 
και άλλες διατάξεις» (Α 154) και τροποποιήθηκε με το άρ¬ 
θρο 1 του Ν.2469/1997 «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις» (Α38). 

2. Την 399580/30.10.2001 απόφαση του Πρωθυπουρ¬ 
γού και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Ευάγγελο Αργύρη και 
Φώτη Χατζημιχάλη» (Β' 1479). 

3. Την από 15.12.2000 γνωμοδότηση της Τεχνικής Επι¬ 
τροπής Πολλαπλασιαστικού Υλικού (ΤΕΠΥ). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Πεδίο εφαρμογής 

1. Ο παρών τεχνικός κανονισμός αφορά ποικιλίες κινέζι¬ 
κου λάχανου (ΒΒΑ33Ι0Α ΡΕΚΙΝΕΝ3Ι3). 

2. Με την παρούσα απόφαση καθορίζονται τα χαρακτη¬ 
ριστικά και οι ελάχιστες προϋποθέσεις που απαιτούνται 
για την εξέταση των ποικιλιών κινέζικου λάχανου για την 
εγγραφή τους στον εθνικό κατάλογο ποικιλιών κηπευτι¬ 
κών ειδών. 

Άρθρο 2 

Επίσημες εξετάσεις 

Οι επίσημες εξετάσεις που διεξάγονται για την αποδο¬ 
χή των ποικιλιών κινέζικου λάχανου είναι δοκιμές Διακρι- 
τότητας - Ομοιομορφίας -Σταθερότητας (Δ.Ο.Σ.). 

Άρθρο 3 

Χαρακτηριστικά για δοκιμές Δ.Ο.Σ. 

1. Φυτό: Ύψος 3 κοντό/5 μέτριο/7 ψηλό 

2. Εξωτερικό φύλλο: Θέση: 3 όρθια/5 ημιόρθια/7 οριζό¬ 
ντια. 

3. Εξωτερικό φύλλο: Μέγεθος: 3 μικρό/5 μέτριο/7 μεγά¬ 
λο. 

4. Εξωτερικό φύλλο: Σχήμα: 1 αντίστροφο ωοειδές/2 
ευρύ αντίστροφο ωοειδές/3 ευρύ αντίστροφο ωοειδές 
προς ευρύ ελλειπτικό/4 ευρύ ελλειπτικό/5 ελλειπτικό. 

5. Εξωτερικό φύλλο: Φλυκταινώδης όψη: 3 ασθενής/5 
μέτρια/7 ισχυρά. 

6. Εξωτερικό φύλλο: Μέγεθος φλυκταινών: 3 μικρό/5 
μέτριο/7 μεγάλο. 

7. Εξωτερικό φύλλο: Χρώμα: 1 κιτρινοπράσινο/2 πράσι- 
νο/3 γκρι πράσινο. 

8. Εξωτερικό φύλλο: Ένταση του χρώματος: 3 μικρή/5 
μέτρια/7 μεγάλη. 

9. Εξωτερικό φύλλο: Στιλπνότητα: 3 ελαφρά/5 μέτρια/7 
ισχυρή. 

10. Εξωτερικό φύλλο: Παρουσίατριχιδίων: 3 ασθενής/5 
μέτρια/7 ισχυρή. 


11. Εξωτερικό φύλλο Σχήματα σε κατά μήκος τομή: 3 
κοίλο/5 επίπεδο/7 κυρτό. 

12. Εξωτερικό φύλλο: Κυματισμός της περιφέρειας: 1 
απών ή πολύ ασθενής/3 ασθενής/5 μέτριος/7 ισχυρός/9 
πολύ ισχυρός. 

13. Εξωτερικό φύλλο: Εγκοπές της περιφέρειας (στο 
ελεύθερο άκρο): 1 απούσες ή πολύ ασθενείς/3 ασθε¬ 
νείς/5 μέτριες/7 ισχυρές/9 πολύ ισχυρές. 

14. Εξωτερικό φύλλο: Οδόντωση της περιφέρειας (στη 
βάση): 1 απούσα ή πολύ ασθενής/3 ασθενής/5 μέτρια/7 
ισχυρή/9 πολύ ισχυρή. 

15. Εξωτερικό φύλλο: Σχήμα του μεσαίου νεύρου σ’ 
εγκάρσια τομή: 1 επίπεδο/2 κοίλο. 

16. Εξωτερικό φύλλο: Πλάτος του μεσαίου νεύρου (στη 
βάση): 3 μικρό/5 μέτριο/7 μεγάλο. 

17. Κεφαλή: Ύψος: 3 κοντό/5 μέτριο/7 ψηλό. 

18. Κεφαλή: Πλάτος: 3 μικρό/5 μέτριο/7 μεγάλο. 

19. Κεφαλή: Σχήμα σε κατά μήκος τομή: 1 επιμήκες/2 
ελλειπτικό/3 ευρύ ελλειπτικό/4 κυκλικό/5 ωοειδές/6 ευρύ 
ωοειδές. 

20. Κεφαλή: Διαμόρφωση: 1 ανοιχτή/2 μισάνοιχτη/3 
κλειστή. 

21. Κεφαλή: Χρώμα του φύλλου κάλυψης: 1 κίτρινο/2 κί¬ 
τρινο πράσινο/3 πράσινο. 

22. Κεφαλή: Ένταση του χρώματος του φύλλου κάλυ¬ 
ψης: 3 μικρή/5 μέτρια/7 μεγάλη. 

23. Κεφαλή: Φλυκταινώδης όψη του φύλλου κάλυψης: 1 
απούσα ή πολύ ασθενής/3 ασθενής/5 μέτρια/7 ισχυρή/9 
πολύ ισχυρή. 

24. Κεφαλή: Εσωτερικό χρώμα: 1 λευκό/2 ανοιχτό κίτρι- 
νο/3 μέτριο κίτρινο/4 σκούρο κίτρινο. 

25. Κεφαλή: Συνεκτικότητα (στο στάδιο της συγκομι¬ 
δής): 1 πολύ μικρή/5 μέτρια/7 μεγάλη/9 πολύ μεγάλη. 

26. Κεφαλή: Μήκος του εσωτερικού στελέχους (όπως 
στην 25): 3 μικρό/5 μέτριο/7 μεγάλο. 

27. Σχηματισμός της κεφαλής: 1 πολύ πρώιμος/3 πρώι- 
μος/5 μέσης πρωιμότητας/7 όψιμος/9 πολύ όψιμος. 

28. Πρόωρη άνθηση: 3 πρώιμη/5 μέση/7 όψιμη. 

Άρθρο 4 

Οι ελάχιστες προϋποθέσεις για δοκιμές Δ.Ο.Σ. 

Οι ελάχιστες προϋποθέσεις για τις δοκιμές Διακριτότη- 
τας - Ομοιομορφίας - Σταθερότητας (Δ.Ο.Σ.) του κινέζι¬ 
κου λάχανου είναι οι εξής: 

α) Η μικρότερη διάρκεια των δοκιμών είναι δύο (2) καλ¬ 
λιεργητικές περίοδοι. 

β) Σε κάθε πειραματικό αγρό πρέπει να περιλαμβάνο¬ 
νται από κάθε ποικιλία το λιγότερο σαράντα (40) φυτά. Τα 
φυτά χωρίζονται σε δύο ή και περισσότερες επαναλή¬ 
ψεις. 

γ) Όλες οι παρατηρήσεις που αφορούν μετρούμενα χα¬ 
ρακτηριστικά, πρέπει να λαμβάνονται σε είκοσι (20) φυτά 
ή τμήματα αυτών. 

Άρθρο 5 

Προϋποθέσεις εγγραφής 

Μια ποικιλία προτείνεται για εγγραφή όταν από τις δο¬ 
κιμές των δύο χρόνων προκύψει ότι έχει διακριτότητα, 
ομοιομορφία και σταθερότητα. Μία ποικιλία θεωρείται 
ομοιόμορφη όταν ο αριθμός των ΟΡΕ - ΤΥΡΕ φυτών της 
ποικιλίας δεν υπερβαίνει το ένα τοις εκατό (1%) με πιθα¬ 
νότητα αποδοχής ενενήντα πέντε τοις εκατό (95%), δια- 
κριτή όταν διαφέρει από όλες τις γνωστές ποικιλίες κινέ¬ 
ζικου λάχανου και σταθερή όταν τα χαρακτηριστικά της 
διατηρούνται σταθερά από χρόνο σε χρόνο. 

Άρθρο 6 

Ισχύουσες διατάξεις 

Κατά τα λοιπά ισχύουν οι διατάξεις της 322542/- 
19.9.1989 απόφασης των Υπουργών Εθνικής Οικονομίας 
και Γεωργίας «Τεχνικός Κανονισμός αποδοχής ποικιλιών 
ειδών κηπευτικών» (Β' 760). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μάίου 2002 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΑΡΓΥΡΗΣ 
-♦- 

Αριθ.811 (5) 

Συγκρότηση κλιμακίου ελέγχου νωπών αλιευτικών 
προϊόντων του Νομού Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1) Το Ν. 2538/97 (ΦΕΚ242Α71.12.97) όπως τροποποιή¬ 
θηκε με το Ν. 2732/99 και το Ν. 2945/01 «περί σύστασης 
κλιμακίου ελέγχου αλ/κών προϊόντων κ.τ.λ.). 

2) Τη 164268/29.1.2002 απόφαση του Υπουργού Γεωρ- 
γίας «περί καθορισμού αρμοδιοτήτων και τρόπου λει¬ 
τουργίας του κλιμακίου ελέγχου αλιευτικών προϊόντων». 

3) Την ειδική μηνιαία αποζημίωση που θα βαρύνει το 
Κ.Τ.Γ.Κ. και Δασών Ν. 2538/97 άρθρο 47 παρ. 8 ΦΕΚ 
242/1.12.97τ.Α', αποφασίζουμε: 


Συγκροτούμε Κλιμάκιο Ελέγχου Αλιευτικών Προϊόντων, 
ονομαστικά και κατ’ ειδικότητα με τους αναπληρωτές 
τους, αποτελούμενο από τους κάτωθι: 

1. Οικονόμου Γεώργιο κλάδου Π.Ε. 4 ιχθυολόγων, προϊ¬ 
στάμενο του Τμήματος Αλιείας της Νομ/κής Αυτ/σης Μα¬ 
γνησίας με αναπληρωτή τον Καλλίνικο Εμμανουήλ, υπάλ¬ 
ληλο της ιδίας ειδικότητας και Υπηρεσίας. 

2. Σουντουλουμάκη Ιωάννη κλάδου Δ.Ε. ΑΔ/κού Λογι¬ 
στικού, προϊστάμενο του Τμήματος Προστασίας Κατανα¬ 
λωτή και Τεχνικού Ελέγχου της Δ/νσης Εμπορίου - Τουρι¬ 
σμού της Νομ/κής Αυτ/σης Μαγνησίας με αναπληρωτή 
τον Ναουμίδη Χρήστο, υπάλληλο της ιδίας ειδικότητας 
και Υπηρεσίας. 

3. Αναστασία Σκλιά κλάδου Π.Ε. 3 κτηνιάτρων, υπάλ¬ 
ληλο της Δ/νσης Κτηνιατρικής της Νομ/κής Αυτ/σης Μα¬ 
γνησίας με αναπληρωτή τον Τσιάντα Χρήστο, υπάλληλο 
της ιδίας ειδικότητας και Υπηρεσίας. 

Ως συντονιστής του κλιμακίου τίθεται το αναφερόμενο 
στην περίπτωση 1 μέλος, δηλαδή ο ιχθυολόγος. 

Το κλιμάκιο θα έχει διετή θητεία και θα προβαίνει σε 
ελέγχους τον νωπών αλ/κών προϊόντων στους χώρους 
πρώτης πώλησης του Νομού, στους λιμένες εκφόρτωσης 
κ.τ.λ. και σε χώρους συντήρησης και αποθήκευσης αυ¬ 
τόν, σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 13 Μάίου 2002 
Ο Νομάρχης 

ΠΑΝΑΓΙΩΤΗΣ ΣΚΟΤΙΝΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ ΟΒ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.β 1.0Γ 

Θ-ΓΤΙ3Μ: \Λ/θ0ΐΤΙ35ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπιβΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 βυΐΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































